Aaron Ramsey

Cardiff

Etter å ha imponert i en ungdomsturnering ble han hentet av Cardiff City, som bl.a. konkurrerte med Newcastle om hans signatur. Ramsey fikk sin debut for Cardiff i deres siste hjemmekamp i 2006-07 sesongen den 28. april 2007. Han kom inn for Paul Parry i siste spilleminutt. Med dette ble han den yngste spilleren gjennom tidene for Cardiff, bare 16 år og 124 dager gammel. I Juni 2007 avlso Cardiff City et bud på over £1 million fra en London-basert Premier League klubb. Det er ikke blitt kjent fra hvilken klubb budet kom fra, men ifølge ryktene fulgte denne klubben Ramsey nøye gjennom hele 2007-08 sesongen. Cardiff avslo også et bud fra Everton på £200&nspb;000 og som kunne høynes opp til £1 million avhengig av spilletid.
Ramsey fikk sin første ligakamp i 2007-08-sesongen, 6. oktober 2007, da han kom inn for Jimmy Floyd Hasselbaink i Cardiffs 2-1 seier mot Burnley FC. Ramsey signerte profesjonell kontrakt med Cardiff i desember 2007, og fikk sin første kamp fra start 5. januar 2008 i Fa-cup-oppgjøret mot Chasetown. Ramsey spilte godt, og scorte også i oppgjøret som Cardiff til slutt vant 3-1. Hans gode kamp mot Chasetown gjorde såpass inntrykk at han ble nominert til rundens spiller, men måtte til slutt se seg slått av Michael Mifsud. 3 uker senere fikk Ramsey sin første ligakamp fra start i Cardiffs 3-1 seier mot Queens Park Rangers, og begynte etter dette å bli fast inventer på laget. Totalt fikk han 22 kamper for Cardiff denne sesongen, han spilte 6 FA-cup kamper, inkludert finalen.
Etter Ramseys gode kamp i oppgjøret Cardiff City-Middlesbrough FC ble det kjent at Manchester United-trener Sir Alex Ferguson var i samtaler med Cardiff-trener Dave Jones om å kjøpe Ramsey. Etterhvert ble også Arsenal og Everton interesserte i Ramsey, også disse hadde samtaler med Dave Jones. Cardiff direktør Peter Ridsdale bekreftet overfor BBC at de hadde akseptert et bud fra Arsenal på £5 millioner.

Arsenal

Den 10. juni 2008 ble det offisielt bekreftet at Ramsey var solgt til Arsenal for £5 millioner. Ramsey avlso tilbudene fra Everton og Manchester United og valgte Arsenal. Overgangen ble fullført 13. juni 2008. Grunnen til at Ramsey valgte Arsenal fremfor de andre klubbene, skal ha vært at Arsene Wenger fløy ham og hans familie over til Sveits, hvor de var i møte, og hvor Wenger klargjorde hvilke framtidsplaner han hadde for Ramsey, og hans videre karriere i Arsenal.
Karrieren til Aaron Ramsey fikk en brå vending da han i en ligakamp mot Stoke 27. februar 2010 fikk høyre ben/legg brukket av Stokes Shawcross. Shawcross fikk forøvrig rødt kort for taklingen, og gikk gråtende av banen. Han kom tilbake i november 2010, men er på utlån til Nottingham Forest fra 25. november 2010 til 3. januar 2011.

Juventus

11. februar 2019 skrev han under en fireårskontrakt med Juventus til 30. juni 2023. Han er klar for den italienske klubben Juventus fra 1. juli 2019.

Landslaget

Han ble tatt ut i Wales EM-tropp til EM i Frankrike 2016.

Personlig

Som ung gikk han på Ysgol Gyfun Cwm Rhymni i Caerphilly. Før han bestemte seg for å satse på fotball, var Ramsey en lovende rugbyspiller, og han spilte ving for Caerphilly R.F.C.s ungdomslag. Han ble oppdaget av speidere fra rugbyklubben St.Helens RFC, i en kamp han spilte mot dem. Den dag i dag bor han fortsatt med sine foreldre, Marlene og Kevin, samt hans bror Josh. Ramsey snakker flytende Walisisk og Engelsk Hans kallenavn i Cardiff var Rambo, som viser til filmhelten John Rambo.

Trofeer

FA-cupen: 2.-plass. 2007-08-sesongen.
FA-cupen: 1.-plass. 2013-14-sesongen, 2014-15-sesongen.